যোগ্যদের তালিকা চূড়ান্ত করল এসএসসি, পাঠাল জেলায় জেলায়

কলকাতা: যোগ্যদের তালিকা চূড়ান্ত করল এসএসসি (SSC)। যাঁরা চিহ্নিত অযোগ্য (Non Tainted Teachers) বা দাগি নয় এমন শিক্ষকদের তালিকা থেকে আরও ১৮০৩ জনের নাম বাদ দেওয়া হয়েছে। নতুন করে তৈরি করা হল ১৫ হাজার ৪০৩ জন শিক্ষকের নামের তালিকা। ইতিমধ্যে নতুন তালিকা জেলায় জেলায় পাঠিয়ে দিয়েছে স্কুল সার্ভিস কমিশন (School Service Commission)। ২০১৬ সালের নিয়োগ প্রক্রিয়ার প্যানেল বাতিল করার নির্দেশ দিয়েছিল সুপ্রিম কোর্ট। তার ফলে চাকরি গিয়েছে ২৫ হাজার ৭৩৫ জনের। এঁদের মধ্যে যাঁরা ‘দাগি’, তাঁদের বাদ দিয়ে ১৭ হাজার ২০৬ জন শিক্ষক-শিক্ষিকার তালিকা তৈরি করা হয়। তাঁদের আপাতত স্কুলে যেতে দেওয়ার আর্জি জানায় পর্ষদ।

কলকাতা টিভির খবরে সিলমোহর দিল এসএসসি (SSC)। গতকাল কলকাতা টিভি তরফে আমরাই প্রথম দেখিয়েছিলাম যে যোগ্য এবং যোগ্য নয় এমন তালিকা আলাদা করে তৈরি করেছে এসএসসি। সেই মতো ১৫৪০৩ জন যোগ্য ও ১৮০৩ জন যোগ্য নয় এমন তালিকা তৈরি হয়েছে। প্রসঙ্গত, ১৭ এপ্রিল সুপ্রিম কোর্টে মধ্যশিক্ষা পর্ষদের তরফ থেকে ১৭২০৬ জন শিক্ষক শিক্ষিকার নামের তালিকা দেওয়া হয়েছিল। যাদের কাজ চালিয়ে যাওয়ার আবেদন করেছিল পর্ষদ। কিন্তু সেই সংখ্যাতেও গরমিল থাকায় তখন শীর্ষ আদালত জানায় ওই ১৭২০৬ জনের মধ্যে যারা যোগ্য নয় তাদেরকেও চিহ্নিত করুক এসএসসি। এরপর এসএসসি পর্যবেক্ষণ করে ১৫৪০৩ জন যোগ্যর তালিকা প্রকাশ করেছে। অর্থাৎ ১৭২০৬ থেকে ১৫৪০৩ জন যোগ্য বাদ দিলে ১৮০৩ জন যোগ্য নয় এমন শিক্ষকদের তালিকাও তৈরি হয়েছে।

আরও পড়ুন: চিহ্নিত অযোগ্যদের বেতন ফেরতের বিষয়ে কী পদক্ষেপ? আদালতে প্রশ্নের মুখে রাজ্য

এই ১৮০৩ জনের ওএমআর ও ব়্যাঙ্ক জাম্পের মতো সমস্যাগুলি রয়েছে বলে এসএসসি সূত্রে জানা গিয়েছে। আগে থেকে ২২৩ জন সম্পূর্ণ অযোগ্য বা দাগি রয়েছে। ইতিমধ্যেই ১৫৪০৩ জন যোগ্য শিক্ষক শিক্ষিকার তালিকা ২৩টি জেলার ডিআই মারফত স্কুলগুলিতে পাঠানো হয়েছে। চিঠি দিয়ে বলা হয়েছে ওই শিক্ষক শিক্ষিকারা ৩১শে ডিসেম্বর পর্যন্ত তাদের কাজ চালিয়ে যাবেন স্কুলগুলি।

অন্য খবর দেখুন